Kriza e borxheve në disa vende të Eurozonës ndikon në ekonomitë e vendeve të Europës Juglindore
Drejtoresha e Bankës Botërore për Shqipërinë, Xhejn Armitazh flet për ndikimet e një krize të mundshme globale tek ekonomia shqiptare.
Folësit në Konfererencë, Filip lë Hueru, Nënpresident i Bankës Botërore për Evropën dhe Azinë Qendrore dhe kryeekonomisti i Bankës Botërore për këto rajone, Indermit Xhill, thanë se kriza ekonomike e vitit 2008 vazhdon të ndjehet në pjesën më të madhe të vendeve të rajonit. Sistemi financiar botëror po përballet me sfidën më të madhe nga kriza financiare e vitit 2008. Por ndërsa në vende me rritje të shpejtë ekonomike, si Kina, India dhe Brazili kriza nuk ka patur ndikim në rritjen e tyre ekonomike, në vendet e Evropës Perëndimore kriza është reflektuar në fusha të ndryshme, në atë financiare, të borxheve, deficiteve buxhetore, dhe tek papunësia e lartë në këto vende. Ndikimi i krizës së borxheve të disa vendeve perëndimore si Greqia, Italia, Spanja, Portugalia, është ndjerë tek vendet e Evropës Juglindore, të cilat i kanë këto vende partnerët e tyre kryesorë tregtarë. Kështu, ndërsa rritja ekonomike në këto vende ishte 4,5 për qind në vitin 2010, këtë vit ajo pritet të jetë 4,3 dhe për vitin 2012 parashikohet një rritje edhe më e vogël, prej 3,8 për qindsh. Çfarë ndikimi do të ketë kriza e borxheve e Greqisë dhe Italisë tek ekonomia e Shqipërisë? Për këtë çështje ne biseduam pas takimit me Drejtoreshën për Shqipërsinë dhe Koordinatore për Evropën Juglindore, Jane Armitage: Gjatë krizës së 2008-ës Shqiperia ishte një nga pak vendet e Evropës ku ekonomia vazhdoi te rritet, ndonëse me ritme të ulëta. Në kushtet e rrezikut të një krize tjetër globale, a mendoni që Shqipëria do të mund ta përballojë atë si në vitin 2008 dhe çfarë ndikimi pritet të ketë kriza e Eurozonës tek Shqipëria? Sipas jush çfarë ndikimi do të ketë tek ekonomia e Shqipërisë kriza e borxheve të Italisë dhe Greqisë, në kushter kur të dyja këto vende janë partnerët kryesorë ekonomikë të Shqipërisë? Sipas jush cilat do të ishin disa nga masat parandaluese që duhet të marrë qeveria shqiptare sot, për të zbutur efektet negative të një krize të mundshme globale? Kam një pyetje për Kosovë. A mendoni se Banka duhet t’i shkallëzojë më tej programet në Kosovë dhe kur mendoni se duhet të ketë strategji ndihmash për Kosovën, ashtu si edhe për vende të tjera? Zyrtarët e lartë të Bankës Botërore në Konferencë u bënë thirrje qeverive të vendeve të Evropës Juglindore që të përgatiten për një krizë të mundshme të ekonomisë globale dhe t’i kushtojnë më shumë vëmendje stabilitetit të situatës fiskale, shpenzimeve buxhetore, si dhe forcimit të financave publike.